मंत्री महोदय ने जो वजहें गिनाई हैं, वे सभी जायज हैं। लेकिन यह सब एक दिन में तो नहीं हुआ। बीते कुछ महीनों से अंतरराष्ट्रीय बाजार में इसकी हलचल होना शुरु हो गई थी। तो क्या मोदी सरकार इतनी बेखबर थी कि उसने इस स्थिति की कोई तैयारी ही नहीं की थी? जब तक कर्नाटक चुनाव के लिए मतदान नहीं हुआ, पेट्रोल-डीजल की कीमतें नहीं बढ़ीं, लेकिन चुनाव खत्म होते ही जनता पर बोझ बढ़ाने में सरकार को जरा सा संकोच नहीं हुआ।